149. löggjafarþing 2018–2019.

Þingskjal 1220 — 650. mál.

Svar

ferðamála-, iðnaðar- og nýsköpunarráðherra við fyrirspurn
frá Ólafi Þór Gunnarssyni um gistinætur
í hús- og ferðaþjónustubifreiðum.

1.	Hefur ráðherra upplýsingar um fjölda gistinátta í bifreiðum á vegum bílaleiga, þ.m.t. húsbílum og svokölluðum campers"?

Í þeim gistináttatölum sem Hagstofan safnar eru eingöngu teknar saman gistinætur sem greitt er gjald fyrir. Þetta er í samræmi við aðferðafræði sem skilgreind er í reglugerð Evrópuþingsins og ráðsins nr. 692/2011. Hins vegar er upplýsingar og gögn um dvalarflokk
un ferðamanna sem gista í bifreiðum á vegum bílaleiga, þ.m.t. húsbílum og svokölluðum campers", að finna í könnun sem fór af stað árið 2017 og er framkvæmd mánaðarlega á vegum Ferðamálastofu og Hagstofu Íslands. Þar er bæði talað um flokkun á gistingu sem greinir á milli greiddrar gistingar (skráðar gistinætur) og ógreiddrar gistingar (óskráðar gisti
nætur).

Í bráðabirgðatölum Hagstofunnar um Áætlaðar óskráðar erlendar gistinætur 2017–2019" má finna áætlaðar tölur fyrir hvern mánuð af gistinóttum sem ekki er greitt fyrir. Skilgrein
ingin er eftirfarandi: Bílar, ógreitt; Gisting í húsbíl, tjaldi, tjaldvagni eða hjólhýsi utan gjald
skyldra tjaldsvæða."

Ef greitt er fyrir framantaldar tegundir gistimáta á tjaldsvæði eru þær taldar með á tjald
svæðum í gistináttatalningu Hagstofunnar.

2.	Hefur ráðherra upplýsingar um í hvaða mæli gistináttagjald vegna slíkra bifreiða skilar sér í ríkissjóð af tjaldsvæðum og frá ferðaþjónustuaðilum?

Gistináttagjald vegna húsbíla eða svokallaðra campers" er ekki innheimt nema viðkom
andi dvelji á tjaldsvæði og greiði þar fyrir gistingu. Þær gistináttatölur eru í gagnagrunni Hagstofunnar í gistiflokknum tjaldsvæði. Tölur fyrir tjaldsvæði árið 2018 í gagnagrunni Hag
stofunnar hafa enn ekki verið birtar.

Á tjaldsvæðum er ekki aðgreint á milli húsbíla, campera", tjaldvagna, hjólhýsa eða tjalda á tjaldsvæðum. Árið 2017 voru gistinætur á tjaldsvæðum samtals 1.070.969. Miðað við 300 kr. á gistieiningu á tjaldsvæðum ættu tekjur af gistináttagjaldi vegna þeirra að hafa verið 321.300.000 kr.

Út frá töflu sem má nálgast á Mælaborði ferðaþjónustunnar kemur fram að hlutfallið fyrir ógreidda gistingu í húsbíl eða tjaldi er 1,71% af heildinni fyrir árið 2018 en það er eina árið til þessa sem tölur eru tiltækar fyrir.

Í eftirfarandi töflu má sjá dreifingu gistingar fyrir árið 2018.

Greidd/ógreidd gisting, Dvalarflokkun	Hlutfall%	Miðgildi dvalarlengdar	Meðaldvalarlengd ferðamanna
Ekki greitt fyrir næturdvöl, Vinir/ættingjar, íbúðaskipti o.fl.	3,83%	6	8 ,4
Ekki greitt fyrir næturdvöl, Tjald/húsbíll (ekki greitt fyrir)	1,71%	5	5 ,5
Ekki greitt fyrir næturdvöl, Önnur gisting	2,68%	3	5 ,5
Ekki greitt fyrir næturdvöl, Gisti ekki	1,68%	0	0 ,0
Greitt fyrir næturdvöl, Hótel, gistiheimili	46,25%	4	4 ,5
Greitt fyrir næturdvöl, Íbúðagisting	15,78%	4	5 ,0
Greitt fyrir næturdvöl, Hostel	9,97%	3	3 ,7
Greitt fyrir næturdvöl, Tjald (greitt fyrir)	2,56%	6	6 ,9
Greitt fyrir næturdvöl, Hótelíbúð	7,05%	3	3 ,8
Greitt fyrir næturdvöl, Sumarhús eða skálar	5,18%	3	3 ,9
Greitt fyrir næturdvöl, Húsbíll (greitt fyrir)	3,11%	7	6 ,9
Greitt fyrir næturdvöl, Önnur gisting	0,20%	2	4 ,0
Vefur Mælaborðs ferðaþjónustunnar, 18. mars 2019.

https://www.maelabordferdathjonustunnar.is/is/kannanir/landamaerakonnun

3.	Telur ráðherra koma til greina að innheimta gistináttagjald vegna slíkrar gistingar af bílaleigum fremur en gististöðum og stuðla þannig að því að leigutakar velji að gista á skipulögðum ferðamannastöðum þó að í bílum sínum sé?

Á vettvangi Stjórnstöðvar ferðamála er nú að störfum starfshópur sem hefur það verkefni að kanna leiðir til gjaldtöku í ferðaþjónustu samkvæmt stjórnarsáttmála. Meðal verkefna hóps
ins er að tilgreina helstu leiðir til gjaldtöku og fjalla um kosti þeirra og galla út frá a) mismun
andi tilgangi gjaldtöku; b) völdum markmiðum Vegvísis í ferðaþjónustu (þ.m.t. dreifingu ferðamanna um landið); c) lagalegum álitaefnum. Þá er hópnum ætlað að gera rökstudda til
lögu til gjaldtöku á grundvelli þess sem segir í tillögunni.

Hópurinn hefur ekki lokið störfum en eitt af því sem hann hefur að leiðarljósi í störfum sínum er að stuðla að sanngjörnu samkeppnisumhverfi í ferðaþjónustu og auknu jafnræði í innheimtu gistináttagjalds. Sú leið sem spurt er um gæti þegar af þeim sökum hlotið brautar
gengi í tillögum hópsins sem síðan verða teknar til skoðunar á vettvangi þeirra ráðherra sem hlut eiga að máli.